Κώστας Δήμου

Ο Κώστας Δήμου (γεννήθηκε 26 Δεκεμβρίου 1936, Άρτα) είναι Έλληνας πρώην διεθνής διαιτητής καλαθοσφαίρισης, ο ένας από τους δύο ιδρυτές και μακροβιότερος πρόεδρος της ΟΔΚΕ και νυν επίτιμος πρόεδρός της.  

Διαιτήτευσε εκατοντάδες αγώνες καλαθόσφαιρας στην Ελλάδα και την Ευρώπη μεταξύ 1961 και 1981, αναδεικνυόμενος σε μία από τις πλέον εμβληματικές φυσιογνωμίες του χώρου. Ήταν παρών σε δύο Ολυμπιάδες, το 1972 και το 1980, ενώ έχει διαιτητεύσει τον τελικό του Παγκοσμίου Πρωταθλήματος το 1967 και τον τελικό των Ολυμπιακών Αγώνων το 1980 στο τουρνουά των γυναικών.
Είναι οικονομολόγος στο επάγγελμα. Εργάστηκε ως Βοηθός Γενικός Διευθυντής στην Εμπορική Τράπεζα της Ελλάδας μέχρι το 1994. Το 1979 προχώρησε στην ίδρυση, μαζί με το Γιάννη Καραδημήτρη, της ΟΔΚΕ (Oμοσπονδία Διαιτητών Καλαθοσφαίρισης Ελλάδας), της οποίας διετέλεσε πρόεδρος επί μία ολόκληρη 20ετία. 
Είναι ο πρώτος Έλληνας και ο τρίτος Ευρωπαίος διαιτητής που εισήχθη στο "Hall of Fame" της FIBA.
Συνολικά πέντε Έλληνες (μαζί με τους Νίκο Γκάλη, Παναγιώτη Φασούλα, Παναγιώτη Γιαννάκη και Κώστα Ρήγα) είναι τα μέχρι τώρα μέλη του Hall of Fame.

Τιμές
 Το 1982 όταν αποσύρθηκε, η FIBA ​​τον ονόμασε Επίτιμο Διαιτητή
 "Χρυσή σφυρίκτρα" της FIBA ​​το 1982
 Επίτιμος Πρόεδρος της Κυπριακής Ένωσης Διαιτητών Μπάσκετ από το 1989
 Επίτιμος Πρόεδρος της Ελληνικής Ένωσης Διαιτητών Καλαθοσφαίρισης από το 2009

Παραπομπές

Εξωτερικοί σύνδεσμοι
Έλληνας κέρινο ομοίωμα στο Hall of Fame 

Καλαθοσφαίριση στην Ελλάδα
Έλληνες διαιτητές καλαθοσφαίρισης
Εισαχθέντες  στο Hall of Fame της FIBA